CELEX: 32010R0621
Language: mt
Date: 2010-06-03 00:00:00
Title: Regolament tal-Kunsill (UE) Nru 621/2010 tat- 3 ta’ Ġunju 2010 dwar l-allokazzjoni tal-opportunitajiet tas-sajd taħt il-Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon

22.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 190/29
            
         REGOLAMENT TAL-KUNSILL (UE) Nru 621/2010
   tat-3 ta’ Ġunju 2010
   dwar l-allokazzjoni tal-opportunitajiet tas-sajd taħt il-Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Ftehim ta’ Sħubija ġdid dwar is-Sajd bejn l-Unjoni Ewropea u l-Gżejjer Solomon (minn hawn ’il quddiem “Ftehim ta’ Sħubija dwar is-Sajd”) ġie inizjalat fis-26 ta’ Settembru 2009.
            
         
               (2)
            
            
               Il-Kunsill fit-3 ta’ Ġunju 2010 adotta d-Deċiżjoni 2010/397/UE (1) dwar l-iffirmar u l-applikazzjoni proviżorja tal-Ftehim ta’ Sħubija l-ġdid dwar is-Sajd.
            
         
               (3)
            
            
               Il-metodu għall-allokazzjoni tal-opportunitajiet tas-sajd fost l-Istati Membri għandhom ikunu ddefiniti għal matul il-Ftehim ta’ Sħubija l-ġdid dwar is-Sajd kif ukoll għall-perijodu tal-applikazzjoni proviżorja tiegħu.
            
         
               (4)
            
            
               Dan ir-Regolament għandu jidħol fis-seħħ fl-ewwel jum wara dak tal-pubblikazzjoni tiegħu u għandu japplika mid-9 ta’ Ottubru 2009,
            
         ADOTTA DAN IR-REGOLAMENT:
   Artikolu 1
   1.   L-opportunitajiet tas-sajd stabbiliti fil-Protokoll tal-Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon għandhom jiġu allokati fost l-Istati Membri kif ġej:
   —   Sajd għat-tonn bit-tartaruni mgħammra bi friżer: 
   
               Spanja
            
            
               :
            
            
               75 % tal-opportunitajiet tas-sajd disponibbli
            
         
               Franza
            
            
               :
            
            
               25 % tal-opportunitajiet tas-sajd disponibbli
            
         2.   Jekk l-applikazzjonijiet għal awtorizzazzjonijiet tas-sajd mill-Istati Membri msemmijin fil-paragrafu 1 ma jkoprux l-opportunitajiet kollha tas-sajd stabbiliti bil-Protokoll, il-Kummissjoni tista’ tikkunsidra applikazzjonijiet għal awtorizzazzjonijiet tas-sajd minn kwalunkwe Stat Membru ieħor.
   3.   Bla ħsara għad-dispożizzjonijiet tal-Ftehim ta’ Sħubija dwar is-Sajd u tal-Protokoll, għandu japplika r-Regolament tal-Kunsill (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta’ bastimenti ta’ pajjiżi terzi għall-ilmijiet tal-Komunità (2).
   Artikolu 2
   Dan ir-Regolament għandu jidħol fis-seħħ fl-ewwel jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mid-9 ta’ Ottubru 2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, it-3 ta’ Ġunju 2010.
      
         
            Għall-Kunsill
         
         
            Il-President
         
         A. PÉREZ RUBALCABA
      
   
   
      (1)  Ara paġna 1 ta’ dan il-Ġurnal Uffiċjali.
   
      (2)  ĠU L 286, 29.10.2008, p. 33.